หุ้นสหรัฐฯปิดในแดนลบ
ดัชนีหุ้นดาวโจนส์ ปิดที่ 12,736.44 จุด ลดลง 36.03 จุด ด้านแนสแดค ปิดที่ 2,931.77 จุด ลดลง 5.56 จุด
10 ก.ค. 2555

ดัชนีหุ้นดาวโจนส์ ปิดที่ 12,736.44 จุด ลดลง 36.03 จุด ด้านแนสแดค ปิดที่ 2,931.77 จุด ลดลง 5.56 จุด
ตลาดหุ้นสหรัฐฯวานนี้  ปิดลบเล็กน้อย ก่อนหน้าเข้าสู่ฤดูกาลเปิดเผยผลประกอบการบริษัทต่างๆ จากความกังวลต่อภาวะเศรษฐกิจในยุโรปและจีน
ดัชนีหุ้นดาวโจนส์ ลดลง 36.03 จุด (0.28 เปอร์เซ็นต์) ปิดที่ 12,736.44 จุด แนสแดค ลดลง 5.56 จุด (0.19 เปอร์เซ็นต์) ปิดที่ 2,931.77 จุด เอสแอนด์พี ลดลง 2.23 จุด (0.16 เปอร์เซ็นต์) ปิดที่ 1,352.45 จุด
ขณะที่ราคาน้ำมันวานนี้ปิดบวกแรง เหตุภาคอุตสาหกรรมพลังงานนอร์เวย์ ชาติผู้ส่งออกรายใหญ่ของยุโรปตะวันตก ส่อเค้าต้องปิดงาน(lockout) หลังการเจรจาเกี่ยวกับบำนาญยังไร้ทางออก
สัญญาล่วงหน้าน้ำมันดิบชนิดไลต์สวีตครูดของสหรัฐฯ เพิ่มขึ้น 1.54 ดอลลาร์ ปิดที่ 85.99 ดอลลาร์ต่อบาร์เรล ส่วนเบรนท์ทะเลเหนือลอนดอน งวดส่งมอบเดือนเดียวกัน เพิ่มขึ้น 2.13 ดอลลาร์ ปิดที่ 100.32 ดอลลาร์ต่อบาร์เรล